《喜欧桢伯虞部致政南归复海西社》
明代·黄朝宾

十载鹓鸾汉未央，一朝龙卧海天长。风云自绕黄金阙，松桂先开绿野堂。

函谷气占关令尹，鉴湖恩沐贺知章。旧游结社诸朋在，添得梅花水部香。

作者简介：黄朝宾，字伯迁，一字少嘉。顺德人。明神宗万历四年（一五七六）举人。任福建长泰教谕。有《仙石洞稿》。清温汝能《粤东诗海》卷三七有传。